钦定古今图书集成/历象汇编/岁功典/第074卷 > 《云南志书》 > 满庭芳〈重阳后次元直〉 宋舒亶
## 钦定古今图书集成/历象汇编/岁功典/第074卷 > 《云南志书》 > 满庭芳〈重阳后次元直〉 宋舒亶

寒日穿帘，澄江凭槛，练光浮动馀霞。蓼汀芦渚，黄叶
衬孤花。天外征帆隐隐，残云共、流水无涯。登临处，琼
枝潋滟，风帽醉攲斜。　丰年，时节好，玉香田舍，酒满
渔家。算浮世劳生，事事输他。便恁从今酩酊，休更问、
白雪笼纱。还须仗，神仙妙手，传向画图夸。